b'\n_START_ARTICLE_\nHeide\n_START_SECTION_\nHistorie\n_START_PARAGRAPH_\nNavnet kommer fra tysk heide, "hede", som henviser til biotopen, som stedet ligger i. I regionens demografi har forskellene mellem marsklandet (lavlandet) og geesten (h\xc3\xb8jlandet) spillet en vigtig rolle. Historisk har marsklandet v\xc3\xa6ret rigt, mens befolkningen p\xc3\xa5 geesten har v\xc3\xa6ret fattige, men sidstnevnte har alligevel v\xc3\xa6ret mere beskyttet mod oversv\xc3\xb8mmelser. Heide er anlagt p\xc3\xa5 de trygge sletter, mellem marsklandet og geesten, s\xc3\xa5ledes at byerne er beskyttet mod oversv\xc3\xb8mmelser, men at befolkningen alligevel har kort vej til det frugtbare marsklandet, hvor der kan anl\xc3\xa6gges agre.\n_START_SECTION_\nMiddelalderen\n_START_PARAGRAPH_\nI 1404 n\xc3\xa6vnes stedet skriftligt for f\xc3\xb8rste gang som Uppe de Heyde, "oppe p\xc3\xa5 heden". I 1447 blev Heide valgt som m\xc3\xb8dested for de politiske kr\xc3\xa6fter i Ditmarsken, som dengang de facto var en selvst\xc3\xa6ndig bonderepublik af frie og selvejende b\xc3\xb8nder. I 1500-tallet blev Heide tillige et kirkested med opf\xc3\xb8relsen af landem\xc3\xa6rket Sankt J\xc3\xbcrgen-Kirche i 1560. _NEWLINE_I 1559 faldt republikken i en krig, som f\xc3\xb8rte til, at Ditmarsken blev delt mellem sejrherrerne kongen af Danmark og hertugen i Holsten, og Heide overtog samtidig status som hovedstad i Ditmarsken fra Meldorf.\n_START_SECTION_\nI helstaten\n_START_PARAGRAPH_\nHeide havde 5.135 indbyggere i 1835 og 5.284 i 1840, 5.396 indbyggere i 1845, 6.120 i 1855, 6.830 indbyggere i 1860.\n_START_SECTION_\nUnder Preussen\n_START_PARAGRAPH_\nF\xc3\xb8rst i 1869 fik Heide byrettigheder p\xc3\xa5 lige vilk\xc3\xa5r med Meldorf._NEWLINE_I 1910 havde byen 10.100 indbyggere.\n_START_SECTION_\nMellemkrigstiden\n_START_PARAGRAPH_\nHeide var en tidlig bastion for Nationalsozialistische Deutsche Arbeiterpartei (NSDAP), og i rigsdagsvalget 1928 fik NSDAP 12,6% af stemmerne i Heide. Efter blodige sammenst\xc3\xb8d mellem nazister og kommunister i den n\xc3\xa6rliggende by W\xc3\xb6hrden fik NSDAP en st\xc3\xa6rk medlemstilgang i regionen. I de efterf\xc3\xb8lgende valg i Heide fik partiet 14% af stemmerne i 1929, 33,3% i 1930, 50,8% i 1932 og 57,7% i 1933. Hermann Hadenfeldt fra NSDAP var borgmester 1933\xe2\x80\x931937, derefter Karl Herwig frem til 2. verdenskrigs afslutning i 1945, da Storbritannien udn\xc3\xa6vnte August Vehrs. Senere er det rejst et mindesm\xc3\xa6rke over faldne antinazister i byen. Allerede i 1932 havde regeringen sammenlagt Syd- og Nord-Ditmarsken, dog med Meldorf som administrationscentrum, men denne beslutning blev omgjort af nazisterne i 1933.\n_START_SECTION_\nEfter 2. verdenskrig\n_START_PARAGRAPH_\nI 1967 blev S\xc3\xbcderholm og Bennewohld indlemmede i kommunen efter eget \xc3\xb8nske. Frem til 1970 fungerede byen som administrationscentrum i Nord-Ditmarsken kreds. Fra 1970 er Heide administrationscentrum i et samlet Ditmarsken.'